BR เตรียมตั้ง 2 บริษัทย่อยใหม่ ขยายธุรกิจอาหาร
BR เตรียมตั้ง 2 บริษัทย่อยใหม่ รองรับการลงทุน-ร่วมลงทุนในธุรกิจผลิตอาหาร-ร้านอาหาร-ภัตตาคาร
24 พ.ย. 2559

บริษัท บางกอกแร้นช์ จำกัด (มหาชน) หรือ BR ระบุว่า ที่ประชุมคณะกรรมการบริษัทเมื่อวานนี้ อนุมัติการตั้งบริษัทย่อยแห่งใหม่ และร่วมลงทุนในบริษัทร่วมทุน เพื่อรองรับการขยายธุรกิจของกลุ่มบริษัท และรองรับธุรกิจใหม่ โดยได้ตั้งบริษัทย่อยใหม่ ภายใต้ชื่อ บริษัท เชฟ เรซิพี จำกัด เพื่อดำเนินธุรกิจหรือลงทุน โดยการถือหุ้นบริษัทที่ทำธุรกิจเกี่ยวกับการผลิตอาหาร ร้านอาหาร และภัตตาคาร ในไทย มีทุนจดทะเบียนไม่เกิน 40 ล้านบาท ซึ่งบริษัทจะถือหุ้นไม่เกิน 99%
อีกทั้งบริษัท โกลเด้น สตาร์ เซนจูรี่ จำกัด เพื่อดำเนินการหรือลงทุน โดยการถือหุ้นบริษัทที่ทำธุรกิจเกี่ยวกับการผลิตอาหาร ร้านอาหาร และภัตตาคาร ในไทย มีทุนจดทะเบียนไม่เกิน 70 ล้านบาท ซึ่งบริษัทจะถือหุ้น 69.99%  คิดเป็นจำนวนเงินลงทุนส่วนของบริษัทไม่เกิน 50 ล้านบาท 